Държавен вестник, бр. 35, 2026 г., стр. 29

БРОЙ  35	
Д Ъ Р Ж А В Е Н  В Е С Т Н И К 	
СТР.  29   
2.4.5. Водене на документация при стери­
лизация.
2.4.5.1. Информацията за всяка проведена 
стерилизация се записва в журнал, съдържащ 
следните данни: 
2.4.5.1.1. дата и пореден номер на стерили­
зацията; номер на стерилизатора; режим на 
стерилизационния процес; 
2.4.5.1.2. списък на съдържащите се в 
партидата опаковки, съответно медицински 
изделия;
2.4.5.1.3. параметричен запис на стерили­
зационния процес (разпечатки или дневник); 
при стерилизатори без принтиращо устройство 
се записва още: начало на стерилизацията; 
край на стерилизацията;
2.4.5.1.4. резултати (биологични, химични, 
физични тестове) от рутинния контрол на 
стерилизационния процес; 
2.4.5.1.5. името на оператора (инициали);
2.4.5.1.6. промени в продукти или опаковки.
2.4.5.1.7. Като допълнителна информация 
в журнала се записват данни за доклади за 
неизправност, поправка и поддръжка.
2.4.5.2. За документиране на процеса на 
стерилизация могат да се използват файлове 
за съхранение на данни, както и електронни 
програми за документиране.
II. Допълнителни предпазни мерки.
1. Допълнителни предпазни мерки се 
прилагат при инфекции, предавани по аеро­
генен път, по въздушно-капков път и чрез 
контакт. Комбинации от отделните видове 
допълнителни предпазни мерки се прилагат 
при инфекции с няколко различни пътища 
на предаване.
2. При прием на пациент в лечебно заве­
дение задължително се извършва преценка 
за необходимостта от изолация и вида на 
изолацията.
3. Незабавно се изолират пациенти със 
следните клинични състояния:
3.1. диария и/или повръщане с предпола­
гаема или доказана инфекциозна етиология;
3.2. недиагностицирани обриви и треска;
3.3. доказани инфекции с/носителство на 
чревни бактерии, резистентни на карбапенеми –
Carbapenem-resistant Enterobacterales (CRE);
резистентни на метицилин Staphylococcus 
aureus (MRSA); резистентни на гликопептид 
ентерококи (GRE) и др.;
3.4. пациенти, приети след изписване или 
превеждане от друга болница, за които има 
съмнение, че може да са заразени или ко­
лонизирани с резистентни микроорганизми;
3.5. съмнение за менингит или за аерогенна 
инфекция (туберкулоза и др.).
4. Изолацията се извършва в самостоя­
телна стая с преддверие и санитарен възел с 
тоалетна, мивка и баня, като обслужването 
е при затворена врата. При възможност и 
преценка на епидемиолог, микробиолог или 
инфекционист преддверието трябва да има 
вентилация с положително налягане и фил­
трация на въздух (напр. с HEPA филтри). 
При възможност при инфекции, предавани 
по аерогенен път, изолацията се извършва в 
стая с отрицателно налягане.
5. Продължителността на изолацията се 
определя от специалиста по т. 4 в зависимост 
от продължителността на отделяне на при­
чинителя на инфекцията.
6. Допълнителни предпазни мерки при 
инфекции, предавани чрез контакт.
С тези мерки се цели прекъсване на раз­
пространението на ИСМО, предавани чрез 
пряк или непряк контакт: чревни инфекции 
(Clostridioides difficile, норовирус и др.), кожни 
инфекции с лезии, както и колонизация/инфек­
ция от патогени с множествена антимикробна 
резистентност (напр. MRSA, ванкомицин-
резис­тентни ентерококи), инфекции, причине­
ни от респираторен синцитиален вирус и др. 
6.1. Пациентът се настанява в самостоя­
телна стая или в стая с пациенти със същата 
инфекция (кохортна изолация). 
6.2. Преди влизане в стаята на пациента 
персоналът си поставя чисти, нестерилни 
ръкавици.
6.3. Ако се налага пряк контакт с паци­
ента, повърхности или други предмети в по­
мещението, при влизане в болничната стая 
персоналът облича изолационна престилка с 
дълги ръкави, изработена от материя, която 
не задържа и не попива течности.
6.4. Преди да напусне зоната за обслужване 
на пациента персоналът сваля използваните 
лични предпазни средства и ги изхвърля в 
определен за целта контейнер за биологични 
отпадъци и извършва хигиена на ръцете. При 
инфекции, свързани със спорообразуващи 
бактерии, задължителната първа стъпка при 
хигиена на ръцете е измиването им с вода и 
сапун за най-малко 1 минута.
6.5. При употреба на оборудване (напр. ман­
шет за измерване на кръвно налягане, пулве­
ризатори, средства за придвижване), което се 
използва и за други пациенти, то се деконта­
минира (почиства, дезинфекцира и оставя да 
изсъхне) преди използването му за следващ 
пациент. Продуктът за дезинфекция трябва 
да е активен към съответния причинител, 
включително да бъде със спороцидно действие 
при инфекции, причинени от спорообразува­
щи бактерии.
6.6. Документацията на пациента (вкл. 
температурен лист) се поставя извън стаята. 
6.7. Ограничава се движението и транспор­
тирането на пациента извън стаята. Когато се 
налага преместване, се предприемат мерки за